ПРИЛОЖЕНИЕ

Процедура по уведомяване и координиране за приемането на определени решения и мерки, които трябва да се вземат в периода, предхождащ присъединяването

I.

1. За да се гарантира, че Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република, по-нататък наричани "присъединяващите се страни" са информирани по съответния начин, всяко предложение, съобщение, препоръка или инициатива, които могат до доведат до приемането на решения от институциите или органите на Европейския съюз се свежда до знанието на присъединяващите се страни след като е изпратено на Съвета.

2. Извършват се консултации в съответствие с мотивирано искане, отправено от присъединяващата се страна, която в него изрично изразява своя интерес като бъдещ член на Съюза, както и своите бележки.

3. Административните решения, като общо правило, не дават право за започване на консултации.

4. Координирането се извършват в рамките на Временния комитет, съставен от представители на Съюза и на присъединяващите се страни.

5. От страна на Съюза, членовете на Междинния комитет са членовете на Комитета на постоянните представители или лица, определени от тях за тази цел.

Комисията е поканена да бъде представлявана в тази работа.

6. Междинният комитет се подпомага от Секретариат, който е този на Конференцията, която за тази цел е продължила дейността си.

7. Координирането ще се провежда обикновено след като подготвителната работа, осъществена на нивото на Съюза с оглед приемането на решения от Съвета е произвела общи указания, които да дадат възможност тези консултации да бъдат организирани подходящо.

8. Ако след консултациите останат сериозни затруднения, въпросът може да се отнесе на ниво министри по искане на присъединяващата се страна.

9. Горните разпоредби се прилагат mutatis mutandis към решенията на Съвета на управителите на Европейската инвестиционна банка.

10. Процедурата, предвидена в горните точки също се прилага и към всяко решение, което ще се приеме от присъединяващите се страни, което може да засегне ангажиментите, които произтичат от тяхното качество на бъдещи членове на Съюза.

II.

1. Процедурата, предвидена по силата на I, се прилага mutatis mutandis към проектите на общи стратегии на Съвета по смисъла на член 13 от ДЕС, проектите на съвместните действия на Съвета по смисъла на член 14 от ДЕС и към проектите на общи позиции на Съвета по смисъла на член 15 от ДЕС, при спазването на следните разпоредби.

2. Председателството представя на вниманието на присъединяващите се страни тези проекти, когато предложението или съобщението за тях произхожда от държава-членка.

3. При условията на мотивирано възражение от присъединяваща се страна консултациите могат да се осъществят под формата на размяна на съобщения посредством електронни средства.

4. Ако координирането се осъществи в рамките на Междинния комитет, членовете на този Комитет, принадлежащи на Съюза могат, когато е подходящо, да бъдат членовете на Комитета по сигурност и политика.

III.

1. Процедурата, предвидена по силата на I, ще се прилага mutatis mutandis към проектите на общи позиции на Съвета, рамковите решения и решенията по смисъла на член 34 от ДЕС и също към изготвянето на конвенции както се предвижда по силата на този член, при спазване на следните разпоредби.

2. Председателството представя на вниманието на присъединяващите се страни тези проекти, когато предложението или съобщението за тях произхожда от държава-членка.

3. Ако координирането се осъществят в рамките на Временния комитет, членовете на този Комитет, принадлежащи към Съюза, могат, когато е целесъобразно, да бъдат членовете на Комитета по смисъла на член 36 от ДЕС.

IV.

Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република вземат необходимите мерки, за да гарантират, че тяхното присъединяване към споразуменията или конвенциите по смисъла на член 3, параграф 4, второто изречение на член 5, параграф 1, член 5, параграф 2, първа алинея от член 6, параграф 2 и член 6, параграф 5 от акта относно условията на присъединяване и промените в договорите съвпадат с, доколкото е възможно, влизането в сила на Договора за присъединяване и съобразно условията, предвидени в този акт.

Дотолкова, доколкото споразуменията или конвенциите по смисъла на член 3, параграф 4, второто изречение от член 5, параграф 1 и в член 5, параграф 2 съществуват само като проект, и не са все още подписани и вероятно няма да бъдат подписани в периода преди присъединяването, присъединяващите се страни ще бъдат покани да бъдат асоциирани, след подписването на Договора за присъединяване и в съответствие с подходящите процедури, с подготовката на тези проекти в положителен дух и по начин, способстващ тяхното сключване.

V.

По отношение на преговорите на протоколите за прехода и промените със съдоговорящите страни по смисъла на член 6, параграф 2 и член 6, параграф 6 от договора за условията на присъединяване, представителите на присъединяващите се страни се привличат в работата като наблюдатели, заедно с представителите на настоящите държави-членки.

Определени не-преференциални споразумения, сключени от Общността, които остават в сила след датата на присъединяването, могат да бъдат предмет на адаптации или промени, за да се отчете разширяването на Съюза. Тези адаптации или промени се договарят от Общността заедно с представителите на присъединяващите се страни в съответствие с процедурата по смисъла на предходната алинея.

VI.

Институциите, в съответния срок, изготвят текстовете по смисъла на членове 58 и 61 от акта относно условията на присъединяване и на промените към договорите.

--------------------------------------------------